Beszámoló

a

Zéta Kulturális Egyesület

2020 évi

munkájáról

**Az elnökség a 2020. évi beszámolót az 1./2021.(02.24). sz. elnökségi határozatával tagságnak elfogadásra javasolja.**

**A 2020.évi beszámolót a közgyűlés az 1/2021.( ) sz.**

**határozatával elfogadta.**

***Tartalom***

***I.Alapadatok:***

1. ***Az egyesület elsődleges (közhasznú) alaptevékenysége***
2. ***Statisztikai adatok (létszám, összetétel, változások)***

# IV. A 2020-as év értékelése

**1. A vezetőség és közgyűlés munkájának értékelése**

* 1. ellenőrző bizottság
  2. elnökség
  3. közgyűlés

**2. Az Egyesület működése**

a.)Művelődési ház működtetése

b.) Iskolai közösségi szolgálat

c.) közérdekű önkéntes tevékenység

**3. A művelődési ház beszámolója**

**4.Pályázatok, támogatások**

**5.Kapcsolataink**

a.) Önkormányzat

b.) Óvoda

c.) Iskola

d.) Gondozási központ

e.) Nyugdíjas klub

f.) Birkózó klub

h.) Polgárőrség

# 6 .Gazdasági tevékenység

a) Az egyesület bevételi forrásai

b.) Az egyesület könyvelése

c.) szja 1% összege

d.) számviteli beszámoló

***I. Alapadatok:***

Az egyesület neve: ZÉTA Kulturális Egyesület

Székhelye: 3292. Adács, Rákóczi út 18.

Nyilvántartási száma: 10-02-0000111.

A bejegyzés időpontja 1989. 08. 02.

Közhasznúságba vétele: 1998. 09.01.

**Az egyesület számlaszáma** 62700111-10014286

**Számlavezető pénzintézet neve:** Takarékbank

**Adószám:** 19142474-1-10

**II. Az egyesület elsődleges (közhasznú) alaptevékenysége**

Az egyesület elsődleges (közhasznú) alaptevékenységét az Önkormányzattal kötött közművelődési szerződés értelmében az alábbi közfeladatok teljesítésével látta el:

**1.) kulturális tevékenység, melyet** Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontjában foglalt jogszabályhelyek írnak elő.

Az egyesület e közfeladathoz kapcsolódóan:

kulturális szolgáltatást nyújtott,

fenntartotta, segítette a helyi kulturális örökség megóvását

támogatta a helyi közművelődési tevékenységet.

**2.) sport, melyet** a sportról szóló 2004. évi I. tv. 49.§-ban foglalt jogszabályhelyek írnak elő.

**3.) kulturális örökség megóvása, melyet** Magyarország helyi önkormányzatairól szóló 2011. évi CLXXXIX. tv. 13. § (1) bekezdés 7. pontja és a kulturális örökség védelméről szóló 2001. évi LXIV. tv. 5.§ (1) bekezdései írnak elő.

**4.) a magyarországi nemzeti és etnikai kisebbségekkel, valamint a határon túli magyarsággal kapcsolatos tevékenység, melyet** Magyarország Alaptörvénye XXIX.

cikk (1) bekezdése, Magyarország helyi önkormányzatairól szóló 2011. évi CLXXXIX. tv. 13.§ (1) bekezdés 16. pontja, továbbá a szomszédos államokban élő magyarokról szóló [2001. évi LXII. törvény](http://www.opten.hu/loadpage.php?dest=OISZ&twhich=58042#sid256)preambuluma írják elő.

**Az egyesület kiegészítő feladatai:**

1. Az egyesület elhelyezésére szolgáló ingatlan (Művelődési ház) üzemeltetési feladatainak ellátása, szabad kapacitásának hasznosítása

2. A község szórakozási és művelődési feltételeinek bővítése

3. A műkedvelő csoportok (Zéta Táncklub, Veritas Színpad) tagjainak képességfejlesztése, nevelése

5. Tánc tevékenység.

5. A községben élő fiatalok szabadidős szokásainak formálása, ezekhez tárgyi és személyi feltételek nyújtása.

***III. Statisztikai adatok (létszám, összetétel, változások)***

Az egyesület taglétszáma: 66 fő

ebből teljes jogú: 52 fő: férfi - 29

nő - 23

pártoló tag: 13 fő: férfi - 8

nő - 5 tiszteletbeli tag: 1 fő férfi - 1

Sajnos 2020 decemberében Trombitás Szilárd, aki egyesületünk alelnöke volt, bejelentette, hogy családi körülményeinek megváltozása miatt lemond tisztségéről. Lucskai Ariella. aki pártoló tag volt bejelentette kilépését.

***IV.A 2020-as év értékelése***

A világméretű Covid járvány miatti intézmény bezárások nagyon megnehezítették az elmúlt évi munkánkat, hiszen alig volt olyan időszak (az év első két hónapját leszámítva) amikor rendezvényekre kerülhetett volna sor. Hiába voltunk készen a programok megszervezésével, azokat sorra kellett lemondani. Mégis sikerült néhány program, amelyre büszkék lehetünk, de ezekről bővebben a művelődési ház beszámolójánál.

***1 A vezetőség és közgyűlés munkájának értékelése***

**a) ellenőrző bizottság**

Az ellenőrző bizottság tagjai az idei év első vezetőségi ülésén szokás szerint ellenőrizték az egyesület működésével kapcsolatos dokumentációt, a bizonylatkezelést, a nyilvántartásokat, a jegyzőkönyvek meglétét, azok megfelelő tárolását.

**b.) elnökség**

A munkatervnek megfelelően az elnökség a 2020-as évben 4 alkalommal jött össze. Az üléseken az elnökség tagjai beszámolót hallgattak meg az előző negyedévről, mit sikerült megvalósítani a pandémiás helyzet miatt, és mit nem.

**c.) közgyűlés**

2020-ban 1alkalommal volt közgyűlés, ahol a tagság a 2019-es év munkáiról, az előttünk álló év terveiről, feladatairól kapott beszámolót. Ugyancsak ismertetésre került a 2020 évi munkaterv.

**2. Az Egyesület működése**

a. Művelődési ház működtetése

Az intézmény a helyi Önkormányzattal kötött közművelődési megállapodásban foglaltak szerint működött, ellátva a felvállalt feladatokat.

b Iskolai közösségi szolgálat:

Most is volt diákunk,aki közösségi szolgálatát az intézményben teljesítette.

c. közérdekű önkéntes tevékenység

Egyesületünk tagjai, és családtagjai ez évben a táborozás lebonyolításában, szervezésében, és az intézményben folyó társadalmi munkában (raktárak kipakolása, kitakarítása) vettek részt, valamint segítkeztek a Trianoni megemlékezés méltó megünneplésében, kulturális tevékenységben, műsorok biztosításában.

Az elmúlt év folyamán is vezettük az önkéntes munkaórákat. Ez évben 43 fő

segítette a munkánkat

Munkaórák száma 1556 óra melynek értéke : 1 627 965 Ft

*Pályázatok, támogatások*

Kedvezményezett neve: Zéta Kulturális Egyesület

Pályázati felhívás neve, kódszáma: A Vidékfejlesztési Program keretén belül a DélMátra Közhasznú Egyesület működési területére meghirdetett VP6-19.2.1.-22-4.-17 kódszámú

A projekt címe, azonosítószáma: Térségi közösségi szolgáltatások kialakítása-**Mobil színpad beszerzése**

A szerződött támogatás összege: **4 245 673 Ft**

-/-

Pályázati felhívás neve, kódszáma: Magyar Falu Program civil szervezetek támogatása,  MFP/5253/2020

A projekt címe, azonosítószáma: A Zéta Kulturális Egyesület ingatlan beruházása FCA-KP-1-2020/1 **Ingatlan vásárlása és felújítása, tájház kialakítás**

A szerződött támogatás összege: **5 987 848 Ft**

-/-

**A népi kultúra területén, közösségteremtő műfajokban működő szervezetek közösségi támogatása.** Csoóri Sándor Alap CSSP/2175-33/2019

Projekt címe, azonosítószáma: CSSP-E-NEPTANC-MO-2019-0021

A szerződött támogatás összege: **1 000 000 Ft**

-/-

Nemzeti Kulturális Alap 082093 Közművelődés- egész életre kiterjedő tanulás-amatőr művészek kormányzati funkciója

A projekt címe, azonosítószáma: **XXIV. Országos Falusi Színjátszó Találkozó megrendezésére** 205107/03416

A szerződött támogatás összege:**800.000 Ft**

-/-

**Előadó-művészeti szervezetek többlettámogatása programra** benyújtott **EMT-E-20-0198** azonosítószámon nyilvántartásba vett egyedi támogatási kérelme, a Támogató fejezeti kezelésű előirányzatok gazdálkodási, kötelezettségvállalási és utalványozási, felosztási szabályzatában meghatározott döntéshozó által meghozott döntése alapján **1 931 200 Ft** **támogatásban részesült**

Pályázatok összesen: 13964721

4. Kapcsolataink

*a.) önkormányzat*

Az Önkormányzattal közművelődési szerződésünk van. A beszámolási időszakban 3 közös rendezvényünk volt: A Trianon 100 évfordulójáról, valamint az 1956-os forradalom és szabadságharcról való megemlékezés megszervezése, lebonyolítása, az adventi Betlehem és állatsimogató.

*b.) óvoda*

A kapcsolat a járvány miatt szinte megszűnt, de bekapcsolódtak Mézes csodák címmel meghirdetett versenyünkre.

*c.) iskola*

Az iskolával a kapcsolat ez évben erősödött. Ezt bizonyítja, hogy végre megoldódott az udvarunkon tárolt kerékpárok iskolai elhelyezése. Aktívan támogatták Mézes csodák címmel meghirdetett versenyünket.

*d.) Gondozási központ*

A Covid minden fizikális találkozást lehetetlenné tett, viszont több alkalommal telefonon tartottam a kapcsolatot az Őszikék kórus tagjaival.

*e.) nyugdíjas klub.*

Támogatásunkkal működött, mindaddig, amíg be nem kellett zárni az intézményt.

*f.) birkózó klub*

A birkózó klub nagy versenyei elmaradtak, így rendezvényükhöz nem volt szükség hagyományos segítségünkre.

*h.) polgárőrség*

A polgárőrséggel nagyon jó kapcsolatunk. A farsangi bálunk biztosításával a múlt évben is segítették munkánkat

**5 A művelődési ház beszámolója**

Az intézmény típusa: közösségi tér

Személyi feltételek: 1 fő állású igazgató

Infrastrukturális feltételek: Az intézmény rendelkezik 1 iroda helyiséggel, egy tárgyalóteremmel, egy másoló helyiséggel, egy kisméretű teremmel, előcsarnokkal, férfi, női WC-vel, egy büfé helyiséggel, egy színházteremmel, színpaddal, kettő öltözővel, egy raktárhelyiséggel és egy kazánházzal. Ezekből a helyiségekből a kisméretű termet évek óta nem tudjuk hasznosítani, mert abban van a UPC elosztó állomása, az előcsarnok pedig minden délelőtt foglalt ételosztásra.

Az intézmény Technikai eszközökkel (erősítők, mikrofonok, hangfalak, keverők,

reflektorok, számítógép, projektor, nyomtatóval való ellátottsága jó.

Erről az évről elmondhatjuk, hogy bár a sok rendezvény elmaradt, a művészeti csoportok próbáit is be kellett fejezni, az élet nem állt meg. Az intézmény dolgozói lefestették a régi fa ajtókat, ajtókereteket.

Cserére kerültek a régi tönkrement nyílászárók, helyükre műanyag ablakok kerültek, melyek osztottsága megegyezik az eredetivel. Ezt követően lefestették a régi épület külső falát, és kapuját.

Végre elkezdtek valóra válni évtizedes terveink. A volt kazánházban és széntárolóban kialakításra került egy melegítő konyha, jelmez és díszlet tároló.

Ugyancsak több mint 4 évtizedes álmunk válik valóvá azzal, hogy pályázati pénzből meg tudtunk vásárolni egy régi parasztházat tájház céljára. Az ősz folyamán az Aba Nemzettség Íjászai kérték, felvételüket egyesületünkbe, és hogy nálunk folytathassák tevékenységüket. Ennek mi nagyon örültünk, hiszen az egyesület tevékenységi körét gazdagítják.

A jóga klub és az asztalitenisz is leállt az intézmények bezárásával.

A Veritas Színpad 2 előadást tartott. Egyet Dányban, egyet Jászfényszarun.

A táncosaink csupán egyszer léptek közönség elé, a Balatonalmádi Yacht Campinban.

Előadásuk nagy sikert aratott.

Kezdeményezésünkre példátlan együttműködés keretében emlékeztünk meg a trianoni békediktátum 100. évfordulójáról az egyesületünk által állíttatott kopjafánál. Az egyház, a képviselő testület, a település intézményei és civil szervezetei mindannyian képviseltették magukat.

Az ünnepség, ugyanúgy, mint az ország, a határon túli magyarlakta települések lakói számára, a felzúgó, messze hangzó harangok szavával vette kezdetét.

Ha június, akkor kerékpározás a Balaton körül. Vírus ide, vírus oda, az idén sem maradhatott el ez a kiváló sport. Pesti Györgyné vezetésével most is megszervezték ezt az utat, melyen 20-nál többen vettek részt: felnőttek és gyerekek. Sajnos az időjárás nagyon szeszélyes volt, előfordult, hogy a viharos szél szinte fellökte a kerékpárosokat. Ők azonban kitartottak, és teljesítették a kitűzött célt.

Augusztus 29-én Egy egész napos önkéntes munkával, több ember részt vételével kitakarítottuk a kazánházat és a széntárolót, elszállítottuk a lomokat.

A vámosgyörki Révai faiskola jóvoltából gyönyörű tujákkal gazdagodtunk. Azonban nehézséget okozott, a gödrök kiásása a tujáknak, mivel olyan kőkemény volt a föld ott ahová szántuk, hogy az ásó nem ment bele. És akkor segítséget kaptunk Kollár Banditól, aki kis gépével kiásta a gödröket, ezzel támogatva egyesületünket.

Decemberben újra helyet adtunk a községi Betlehemnek és állatsimogatónak.

Meghirdettünk Mézes csodák címmel egy versenyt, melyet online tekinthettek meg az érdeklődők, és szavazhattak.

Sikerült az elmúlt évben is működtetni az Adácsi Kábeltelevíziót, amin keresztül lehetett tájékoztatni a lakosságot fontos tudnivalókról, programokról.

6.Gazdasági tevékenység

a.) Az egyesület bevételi forrásai:

Az egyesület önkormányzati támogatásból, tagdíjakból, pályázatokból, szja 1%-ból befolyt összegből, egyéb támogatásból, rendezvények bevételéből és terem bérbeadásból tartotta fenn magát.

b.)Az egyesület könyvelése Az egyesület kettős könyvvitelt vezet. A könyvelést a Jászárokszállási Akta - Trade Kft végzi évek óta. A közgyűlés által elfogadott beszámolót, valamint közhasznúsági mellékletét az adott üzleti év mérleg fordulónapját követő ötödik hónap utolsó napjáig letétbe helyezi, és saját honlapján közzéteszi

c.) szja 1% összege a 2020-as évben 157 412 Ft volt. Sajnos ez most is kevesebb, mint az előző évi.

d.) számviteli beszámoló

Adács, 2021. Február. 19.

Szekeres János Imréné

az Egyesület elnöke